વાવ તાલુકાના કુંભારખા, એટા, ભટાસણા જેવા છેવાડાના ગામોના વિધાર્થીઓને એસ.ટી.બસ નહી ફાળવાતાં સોમવારે વિધાર્થીઓએ બસની અનિયમિતતાથી ડેપોના મુખ્યપ્રવેશ દ્રારે આડાશો મુકીને ડેપોમાં આવતી જતી તમામ બસો અટકાવીને ચક્કાજામ કરતાં ભારે ટ્રાફિક જામ થઇ જવા પામ્યો હતો.આથી ડેપો દ્રારા પોલીસને બોલાવવાની ફરજ પડી હતી. બીજી બાજુ વિધાર્થીઓએ અને તેમની બહેનો સવારના શાળાએ જવા ઘેરથી નિકળેછે પણ બસ મળતી નથી. આથી શાળાએ જવાના મોડું થયા બાદ સાંજે પરત આવવા પણ એજ સમસ્યા હોઇ તેઓને ભુખ્યા તરસ્યા બેસી રહેવુ પડેછે.